SpaceX frigiver video fra Tesla i rummet

Elon Musks brugte Roadster transmitterer nu tv-billeder fra rummet, og SpaceX har lavet noget der ligner verdens mest ekstravagante bilreklame. Bilen, der blev løftet ud i rummet i forgårs af raketten Falcon Heavy, verdens pt. mest kraftige raket, er på vej længere ud i rummet, men vil blive ved at sende billeder. Bilen sidder på rakettens sidste del, og er beviset på, at Flacon Heavy kan løfte endog meget tunge ting ud i rummet – noget, der er nødvendigt for en rejse til Mars. Ombord i bilen sidder Spaceman – en dummy i rumdragt, der i øvrigt lytter til David Bowie’s

Missede Mars

Egentlig var det meningen, at bilen skulle have været i kredsløb om Mars, men på grund af en regnefejl hos SpaceX ender den nu i stedet ude i asteroidebæltet, og kan risikere at kollidere med en asteroide. Kommer den levende igennem den voldsomme stråling uden at kollidere med noget, vil den dog gå i kredsløb om Mars.

Bare for sjov

Kritikere har bemærket, at det er spild af resourcer at sende en bil ud i rummet, ikke desto mindre virker det som om, stuntet alene i PR værdi har været det værd for Musk & Co. – Roadsteren i rummet har været vist på alverdens tv-kanaler og hjemmesider – og den nye video vil formentlig ikke gøre eksponeringen mindre. Mange millioner mennesker vil følge dens rejse de næste måneder, mens den nærmer sig asteroidebæltet.

SpaceX frigiver video fra Tesla i rummet